قبل أشهر اهتز شمال المغرب على وقع حملات تهجير الشباب، وخروج زوارق مطاطية لشواطئ بليونش، مارتيل، المضيق، الفنيدق، طنجة والنواحي، حيث سرت شائعات بأن الزوارق تقوم بتهجير الشباب بشكل مجاني، وهو ما جعل الامر يخرج عن السيطرة بسبب تدفق الشباب الحالم بالهجرة على سواحل شمال المملكة، حتى غصت مدن الشمال بالحراگة. وقد اختلطت حينها الاوراق وسرت الكثير من الشائعات عمن يقف وراء هذه الزوارق المطاطية، وبين من خمن أن الدولة ترغب في التخلص من العاطلين لإنهاء الاحتقان الذي يعيشه الشارع المغربي، وبين من رأى أن المغرب يضغط على الاتحاد الاوروبي للحصول على المزيد من الدعم، ذهب آخرون إلى اتهام فرقاء سياسيين بالضغط على الدولة من أجل العودة إلى واجهة الاحداث، وكانت كل هذه إشاعات لم ترسم صورة واضحة لمن وراء عمليات التهجير المجانية، وهل فعلا هي مجانية أم أن ما أشيع لا يتجاوز ثقافة شعبية تجيد تضخيم الامور وجعلها بطولات يقف وراؤها شخص غامض، أو مؤامرة تستهدف هذا البلد؟. “كود” توصلت بمعلومات من مصادر موثوقة، لا تدعي أنها الحقيقة الكاملة، لكنها تشرح الوضع القائم في الشمال بالتفصيل وتكون السيناريو الاقرب بعد تأكد مجانية تهجير الشباب. يقول مصدر “كود”، الذي رفض في البداية نشر حتى المعلومات التي يتفوه بها ليرفض لاحقا نشر إسمه أو صفته الوظيفية، يقول أن أصل الحكاية يعود لما قبل فصل الصيف بعدما أطلق سراح بارون المخدرات “ش”، الذي كان ذات وقت هو الماسك بخيوط لعبة التهريب بالشمال، حيث تم اعتقاله ومحاكمته ثم سجنه، وبعد انتهاء محكوميته حاول العودة إلى المجال الذي يبرع فيه. وأضاف المصدر :” واخا كان هو إمبراطور المخدرات فالمنطقة، ولكن ملي مشا للحبس ورجع لقا الدنيا تبدلات، وبغا يدير محاولات ويلقى طريق آمن لتهريب الحشيش واخا هو عندو فلوس وأملاك يعيش بيهوم هو وتسعة أجيال من بعدو، ولكن بغا يرجع لخدمتو، وبطبيعة الحال مالقاش بلاصة، وهادشي خلاه يهدد بأنه غادي يقلب الدنيا على كولشي”. وحول كيفية عدم إيجاد موطئ قدم لأنشطته أجاب المصدر :” هاد المجال ماشي غير أجي وخدم، راه كل واحد شاد بلاصة كيخرج منها سلعتو، وكاين شي ناس شادين ما بين واد لاو حتى لبليونش، وكاين لي شاد طنجة ونواحيها، وكاين لي شاد العرائش، وهاد البارون “ش”، حاول أنه يلقى بلاصة فهاد المناطق وخوتو فالحرفة مابغاوش، ديكشي علاش هو هدد وفهاد الحرفة هاد التهديدات عادية وجاري بيها العمل وأقصى ما يمكن يديرو بنادم هو يمشي يشكم وهنا غايكون رجع شماتة فعيون الجميع ويقدرو يصفيوه بسبابها”. وزاد المصدر:” هو طبعا ذكي مايقدرش يحرق راسو باش يوقف ليهم عملية أو جوج، هو قلب الزمر كامل ووقف لحزاق وماخلا تاواحد يخدم، ناض مشا لإسبانيا وتفاهم مع گاع الصبليون لي كيسوگو الزودياكات وعطاهوم لفلوس باش يجيو يهزو الشباب بلا فلوس من الشواطئ المغربية، ولكن بشرط أن هاد الشباب يديرو لايڤات وينشروهوم ويقولو أنهم حارگين بلا فلوس باش المغرب كامل يتكب فالشمال، وطبعا غاترجع القضية مرونة بزاف ولامارين غادي تتدخل وماغاتخلي حتى وزة تبقى تدخل أو تخرج من الشمال”. وحول أسباب اختيار سائقين إسبان وشراء قوارب غالية أجاب المصدر :” راه قلت ليك كنتعاملو مع راجل ذكي بزاف، السيد عارف أش كيستعملو بارونات التهريب واستعمل نفس القوارب باش البحرية المغربية أو الاسبانية ماتبقاش كتميز قوارب المخدرات من قوارب المهاجرين ويرجع الكل سواسية وتاواحد ما يفلت، وسبب استعماله لسائقين اسبان هو كان السائقين لمغاربة خدامين مع تجار المخدرات المغاربة.” وحتم مصدر گود بأن السيد نجح فديكشي لي كان باغيه واخا خسر فلوس بزاف، ولكن راه قربلها على تجار المخدرات وخلاهوم ماقادرينش يخرجو الزودياكات، مشيرا إلى أن لحريگ ولو تقلص الحديث عنه في مواقع التواصل الاجتماعي ولك راه مازال خباط وبزاف گاع، غير هو كاين لي بلفلوس وكاين لي موراه “ش” وهاداك بالمجان بشكل تام. 
انفراد. حملة لحريگ المجاني واش حقيقة ولا كذوب؟. گود جابت شكون ورا الحكاية وهادشي كولو حرب بارونات المخدرات